Alegzandra/wili-2018-roplus huggingface dataset:
O comùn o l'é pòsto a-o confìn co-a provìnsa de Spézza, e o l'é 'n di ùrtimi comùn che s'afacian in sciô Gorfo do Tigullio. E seu ciù grénde mâvéggie són e seu dôe bâie, a Bâia d'e Föe (coscì ciamâ pe l'abitùdine de Hans Christian Andersen de vegnî chi a scrîve e seu föe) e a Bâia do Silençio, separæ sôlo da 'n sotî istmo de tæra ch'unìsce a çitæ a l'izoöto di Castélli. O l'é pe quésto motîvo che Séstri Levànte o l'é ascì frequenteménte ciamâ "a çitæ di doî moæ" da-i seu abitànti.

Dïta in portoghéize São Salvador da Bahia de Todos os Santos, a l'è inte 'na penìsöa inscia costa de l'Oçeano Atlantico, essendo o ciû grande porto d'esportaçioîn e çentro d'a regiôn metropolitann-a do Recôncavo Baiano.

A relaçion tra e diverse lengue altaiche a l'è ancheu dubitâ, segondo a tesi genetica, se tratta de un'ereditæ genetica, secondo un'ätra tesi se tratta soö de 'na scimilitudine.

O Grand Bleu de Gascogne ("Seguggio françeize da Guascogna") a l'è una razza originaia da Guascogna, into Sud-Ovest da França. A l'è consciderâ una razza ben antiga. A-o ritorno da una spediçion militâ inte Ardenne, Gaston Phoebus, o portò inta Contea de Béarn di “chen de Sant’Uberto”, neigro-affogæ e ascì gianchi, i quæ son i antenæ de questa razza. De fæto, questi chen fun dapœu incroxæ con di seguggi do posto, e i produti de sti accobbiamenti dettan vitta a-o Grand Bleu, into quæ s'avverte ancon d'e caratteristeghe do Bloodhound, comme presempio l’olfatto ben sviluppao, ma ascì pe i esemplæ neigro-affogæ, no ammissi da-o Standard de razza, che de votte compariscian inte cocciolæ. O l'è un can ch'o g'ha avúo o privileggio de êse a razza prediletta de moltiscimi personaggi storichi importanti. Questi chen han fæto parte de mute de Enrico IV, re de França. A livrea do Grand Bleu a l'è sempre ciu raffinâ, graçie a-o travaggio de accurâ seleçion eseguio da-i allevatoî e graçie ascì a l’influença do climma cado e secco da zona inta quæ o vive da benben di anni. Ancœu a no l'è una razza goæi diffusa.

L'Elefante o l'è o nomme comùn de træ speçie de mammifei dell' Ordine di Proboscidea (Proboscidæ), Famiggia Elephantidae, comùn in te l'Africa e l'Asia.

A léngua quechua (pronûnsia: chèciua) o quichua (pronûnsia: chìciua) a l'è parlä attraverso l'òvest d'o Sûdamerica, essendo a quârta ciû desteisa inte l'Americhe e a léngua nativa ciû parlä d'o continente, seguîa da-o Guaranì e l'Aymara.

Fä boggï i faxiolin pe 10 menüti; scôali e taggiali a tocchettin. Fä boggï anche e öve figna a quande no vegnan düe, lasciale refreidä, affettale e azzunzile ai faxiolin in te un grilletto. Azzunze e tomate e a çioula a fettinne, o tonno, e olive e e anciue taggië a tocchetti piccin. Pe condï preparä unna emulscion sbattegando sä, axiou, öio , peive e o spigo d' aggio tritou.
O soggiorno in Spagna into 1146, a vixon diretta de localitæ, a conoscença di acordi tra Zena e a Castiggia fun indispensabili a-o Caffao pe condue a terme un'atra so breve œuvia storica: l'Historia captionis Almarie et Tortose, dedicâ a l'impreiza vittoioza do 1147-48. O no preize parte a questa spediçion, ma o conobbe megio de qualunque atro i retroscena da conquista da lê mæximo preparâ e, foscia pe questo, o dedicò ecceçionalmente una trataçion speçiffica a 'n'impreiza a-a quæ o no l'ea stæto presente. A senscibilitæ do Caffao verso l'impreiza spagnolla e o so interesse pe queste vexende ne son testimoniæ ascì da-o fæto che into 1149 o fu tra i çittadin che antiçipon a-o Comun i dinæ necessai pe sâdâ e speize sostegnue in Spagna, ótegnìndone in cangio a poscibilitæ de perçepî de pubbriche intræ scin a l'estinçion do creddito. In questo moddo o nomme do Caffao o se liga ascì a-o primmo exempio de quella peculiâ instituçion zeneize ch'a fu a "compia".

Into 1884, pe risolve i frequenti inçendi inti conventillos, o quartê o l'ha visto a creassiôn d'a primma squaddra de pômpê volontâi d'o pàize, entitæ c'a l'è stæta ciammä "Bomberos Voluntarios de La Boca". Son stæti famôxi anche i carlevæ che se çelebrâvan into distreito.

Nomme offiçiâ: Federation of Saint Kitts and Nevis, paize de l'America çentrâ, a so capitâ a l'è Basse Tære, indipendente da o Regno Unïo da o 1983, conosciùô comme San Christopher e Nevis ascì.

Sciben ch'o l'avesse refuao de continuâ a guæra, no avendoghe assæ truppe pe invadde o regno de Napoli, o riçevette o fœüdo de Særavalle Screivia da-o Feipo Maja Visconti, e a carega de governao de Milan.

Nomme ofiçiâ: 中華人民共和國香港特別行政區 - Zhōnghuá Rénmín Gònghéguó Xiānggǎng Tèbié Xíngzhèngqū in cineise, Hong Kong Special Administrative Region of the People's Republic of China in ingleise (Region de Hong Kong a Aministraçion Speçiâ da Repûbbrica Popolâ da Cinn-a), o l'è 'n stato de l'Asia orientâ c'o fa parte da Cinn-a da-o 1997 davanti a lezze, ma o g'ha 'n'aministraçion econòmmica quæxi indipendénte.

Parte d'a sêu vitta a l'è contegnûa inti vangeli dïti cannonici. O l'è stæto 'n predicatô ebreo de regioin stòriche da Galilea e Giûdea (antigo Israele). A sêu nascita a dà comenso a l'ëa crestiann-a e a sêu morte pe crôxifisciôn, circa l'anno 33, insemme a-a sêu resûressiôn trei giorni dòppo, a l'è vista da-i crestien comme sarvassiôn de l'ûmanitæ.
NEAR Shoemaker o l'ha inoltre arecugeito di dæti insce-a compoxizion elementâ de Eros attraverso i spettrometri inti raggi X e gamma. Stimâ comme rapporto elementâ rispetto a-o sciliçio, in de mesue condute insce tutta a superfiçie attraverso o spettrometro a raggi X (XRS), a l'é risultâ ese pe çerti versci analoga a quelle de condrite ordinaie (inti valoî de Fe/Se, A-o/Se e Mg/Se), ma con un minô quantitativo de sorfo. No l'é poscibile savei tuttavia se ciò segge limitao a una dexeña de μm da superfiçie (corrispondente a-o poei penetrante do strumento) oppù a permanga ascì a l'interno de l'asteroide. O spettrometro a raggi gamma (GRS) invece o l'ha fornio di dæti validi solo quande a sonda a s'é posâ insce-a superfiçie, essendo stæta sovrastimâ a so portâ. E mesue son quindi limitæ a circa un metro cubbo de Eros. O strumento o l'ha rilevao di valoî de l'abbondanza do potascio e di rapporti Mg/Se e Se/O confrontabili con quante mesuao inte condrite, ma un contegnuo minô de færo inti rapporti Fe/Se e Fe/O.

O Teritöio da Baja de Jervis (Jervis Bay Territory in ingleise) o l'è un teritöio de l'Australia, da o 1915 a o 1989 o l'ha fæto parte do Teritöio da Capitâ Australian-a, ancheu o l'è amministroö da o Ministeio di Teritöi.

U Palassiu Della Rovere: ópera de l'architettu Giulian da Sangallo. U l'è faetu custruì da u cardinäle Giulian della Rovere, che pói u saiâ Pappa Giulio II (in occaxùn d'a sö elesiùn au puntefegä, i saiàn misse in te diverse miagge d'a sitae de lapidi e ärme ruveresche, e ciantae èrbi de rûvie pe-e stradde mêstre); l'inprinsipiu d'i trâvaggi l'è daetu u 4 frêvä 1495 sutt'a-a suvrintendensa de Urban Vegerio, sö prûcüatù; in t'u 1496 i vêgnan cattae de ca' a l'ingìu pe ingrandî u Palassiu, che peró u restià incumpiüu (se ghe fae câxu, miae e culonne de l'intrâta: i l'aviévan duvüu êse pärte de in cuntestu, cumplêtu de ärma ruveresca, ea.)

Into 1630 un'âtra graviscima crixi economica a corpì a çittæ: graçie a l'agiutto de Zane Françesco Lomellin, a Çentrioña a se propoze de asciste de donne povie, sença distinçion tra çitteñe e foestee, provedendo a allógiâne daprimma inta so caza e dapœu (1631) into convento do Monte Carvaio, presso l'Ægoaverde in localitæ Bregæa, ch'a provvidde a apixonâ da-a consciorte de don Carlo Doia, ducca de Tursci.

O curto da martire o fu assæ diffuzo in Itallia, probabilmente importao durante o periodo de l'occupaçion bizantiña into sec. VI, e o se sviluppò da pœu durante e Croxæ. Se ne trœuva de tracce in Toscaña, in Umbria, inta Sabiña. A Romma, da pœu, segondo a testimoniança de Zane Diacono (vitta, IV,89), s. Grigœu Magno, quand'o l'ea ancon monego, o l'amava andâ a pregâ inte l'ótóio de S. Barboa. O testo, però, o l'ha valô solo pe o IX sec.; comunque, l'è seguo che inte questo secolo l'ea stæto costruio di ótói in onô de B., di quæ fa testimoniança o Liber Pontificalis (e. L. Duchesne, II, pp. 50, 116) inte biografie de Stéva IV (816-17) e Lion IV (847-55).

Fan u niu inti scöggi, insce 'na ciappa cian-a, ma in scî teiti ascì, specce quande trövan in furmaiö bellu largu cu-ina ciappa d'abæn de d'atu. A l'üzu fan due öve, ch'en u duggiu de quelle de galin-a.
Visto che no gh'ea verso, l'imperatô o no poette fâ atro che fâlo giustiçiâ pe-o so refuo. Coscì o Zorzo o donò i so avei a-i povei o fu torturao a longo e in mille mainee, e a-a fin o fu decollao davanti a-e miage d'a çitæ de Nicomeddia o 23 d'arvî d'o 303 DC. A testimoniança d'o so supliçio a convinse l'impiatrixe Lusciandra e Atanaxo, un præve pagan, a fâse crestien liatri ascì, e coscì andon aprœuvo a-o Zorzo int'o martirio.

Un krai (in russo: край) o l'è unn-a entitæ sotto-naçionâ da Ruscia. O nomme o vegne da a poùla fin o confin e l'è donca usoö pe regioin a a perifeïa da naçion. O nomme Ucrainn-a o vegne da mexima raixe.

Nicolla da Cuza (in lat. Nicolaus Cusanus o Nicolaus de Cusa, in ted. Nikolaus Krebs von Kues o Nikolaus Chrypffs; Kues, 1401 – Todi, 11 agosto 1464) o l'è stæto un cardenâ, teollogo, filozzofo, umanista, giurista, matemattico e astronnomo tedesco.

A Barcarolata, ch'a se fâ l'urtima doménega de lùggio, inta quæ i volontâi sfilan p'a çitæ co 'nn-a barca adornâ in mainêa ridìcola, e vinçe chi pórta a barca ciù strânn-a p'a strâ.

Chris Taylor (Charlie Sheen) o l'é 'n zoeno ch'o parte volontario pe' a Guera do Vietnam, durante o 1967. Quande o l'arrivva a o fronte, o capisce fîto che o conflittto do Vietnam o l'é diferente da comme o l'aveiva pensôu a o sêu pæize: i sordatti son dûi, violenti, dêuvian d-a droga, ghe son d-i caxi de violenza contro a popolassiòn. Unn-a situassion ciù de âtre o l'ascidia: 'na "guera" privâ tra duì sergenti, Bob Barnes (Tom Berenger) e Elias Grodin (Willem Dafoe), coscì sentìa da-i duì militari che Barnes o l'arrivva a tià de sscioppettæ a l'atro, durante 'na battaggia co-i vietnamiti; Elias o meue pöchi menûi doppo, ammazzòu da-i nemixi.

S: Te gh'aggê menao moggê a San Pantaleo: (prende in mano una correggia) Annimo, diggo, sciô Monsù, fœua monæa, che son aspetao da uña cazaña fin inta montâ de Scciancapetti. Sbrighemmose.

Arti: anterioî munii de forti avambraççi e de grosci tèndini, ofran un bon punto d’appoggio. Se doviâ çercâ de megioâ i arti posterioî, che spesso son poco sviluppæ in rapporto a-i anterioî. I garretti vexin a pe tæra, larghi e un po’ a gommio, segoan una cœuscia longa ma no troppo ciatta. O pê de un ovâ poco allonghio, o ricorda quello do lovo. E die son magre. Spalla ben muscolosa. Gommie votte inderê.

Emo o Eemo, (primma do sec. XIX Teremo o Eremo, lat. Erasmus), vesco de Formia e martire a-o tempo de Diocleçian e Mascimian, un di quatorze santi aoxiliatoî. Santo protettô d'i mainæ.
Fra e tære che o re o lasciava a-o so successô gh'ea i stati sabaodi, ocupæ da-o 1536: baze magniffica pe a continoaçion de quella politica italiaña ch'a l'ea stæta o programma de tutta a so vitta. O no ghe lasciava però l'orgogioza fiducia co-a quæ o l'aiva inçao e tante votte repigiao a lotta. De l'insuccesso l'ea responsabile in parte lê mæximo: pe l'eccesciva dupriçitæ inti rapporti internaçionæ, pe a frequente brutalitæ de so mainee, pe a mancança de programmi organichi e meditæ, pe a troppa fiduccia inte di generæ incapaxi, pe a so mæxima eroica bravua (Pavia). O no l'ebbe assæ consciença da nœuva Œüropa ch'a maturava tra i conflíti, de l'opoxiçion sempre ciu decixiva tra o mondo da Riforma e a latinitæ fedele a Romma. O consolidò, restando cattolico, l'aotoritæ morâ preiza da l'avversaio comme campion da romanitæ menaççâ.

Console a vitta (mazzo 1802), sfuzzio a-a conzua de Georges Cadoudal (1803), o l'assumme sciu proposta do senato a coroña d'impiao di Françeixi (Notre-Dame, 2 dic. 1804) e da pœu quella de re d'Italia (Dommo de Milan, 26 mazzo 1805).

A est, in trent'anni de guære (772-804), o l'ariescì a occupâ e terre di Sassoni, menaççoxi pe e so incurscioin continue: violenta a fu particolarmente a guæra contro o cappo sassone Vitichindo (778-785). A lotta pe a scistemaçion do confin orientâ a l'ebbe di âtri sviluppi ascì: contro i Bavai e o so ducca Tascilon che, vinto into 787, o lasciò o paise in poistæ de Carlomagno; e, da-a Bavea, contro i Avai, di quæ co-ina serie de spediçioin (791-96) o destrusse l'impeo.

Into mistiçismo indian s'aferma che a realtæ a l'è inte l'Un, definibbile solo in forma negativa; l'añima umaña a l'anela a riconzonzise co-a divinitæ da quæ a l'è parte, inte 'n'union paragonâ a quella erotica. Into buddismo, ch'o no credde inte 'na divinitæ personâ, o mistiçismo o s'esprimme inte l'aspiaçion a-a libertæ da i aparençe do mondo.

A Turetta (Tûre di Pilóti o de Leon Pancaldo) Puzisiunô in Ciassa Leon Pancaldo, custruìa in t'u XIV seculu a l'incruxiu strategicu du portiu, a lìè divegnüa l'embléma da sitae.

De fæto o Prian o realizzò uña riforma d'a grafia zeneize votta à regolarizzà d'e forme za prezente int'i scriti ciu antighi eliminando i alternative ortografiche (prezempio ñ o nn, o e dexinençe -ou , -ao o -aou pe-o partiçipio passao) e o l'adeguò à l'evoluçion d'a lengua, modellandola foscia insce-a prononçia d'a nobiltæ d'a çittæ de Zena.

Anchêu i cavàlli son prevalentemente allevæ pe-e córse e pe demôa in te soçietæ oççidentæ, mentre in ätre parti do móndo son sempre importanti comme animæ da lòu.

Tra i oggetti do scistema solâ de so dimenscioin, Eros o l'é stæto quello ciu osservao. Storicamente, e so osservazioin son stæte rilevante pe a determinazion do valô da parallasse solâ (e conseguentemente de l'unitæ astronomica) e da massa do scistema Tæra-Luña. O l'é o primmo asteroide intorno a-o quæ ha orbitao e insce-o quæ s'é posao una sonda spaziâ: a NEAR Shoemaker da NASA infæti, doppo ese intrâ in orbita o 14 frevâ 2000, a l'é atterrâ o 12 frevâ 2001 insce-a superfiçie de l'asteroide, dovve a l'ha conduto di analixi chimiche do sœu.
Eros o l'é un corpo da-a struttua interna essenzialmente uniforme, comme suggerisce a distribuzion do so campo gravitazionâ e o fæto che o centro de massa quæxi o coincidde co-o centro da figua. Tuttavia o possede una denscitæ leggermente infeiô a quella de condriti ordinaie (OC) - mediamente pâ a 3 400 kg/m³ - e ciò fa suppoñe ch'o presente una scignificativa poroxitæ macroscopica, stimâ tra o 21% e o 33%. Questo saiæ coerente con una stoia de impatti che avieivan pesantemente frattuao, ma no disgregao, l'asteroide, insce-a superfiçie do quæ l'é poscibile individuâ de struttue che mostran un'elevâ coerenza; i pezzi saieivan quindi arestæ pe o ciu in poxizion o avieivan subio solo di picceni spostamenti che avieivan infin conduto a-a creazion de cavitæ interne.

A primma mençion do Caffao a remonta a-o 20 luggio 1100, quande o so nomme o compâ con quello do poæ inte 'n atto into quæ di ecclexasteghi renonçiavan a ogni so drito insci-â gexa di SS. Sarvao e Tomao de Fasciœu. In quello mæximo anno, o 1º d'agosto, o Caffao o s'imbarcò con di atri Zeneixi a-a votta da Palestiña, pe portâ agiutto a-i primmi croxæ in Tærasanta. O viægio o rapresentò un'esperiença fondamentâ inta vitta do zoeno Caffao, sorvetutto pe quante aviæ resguardao a so futua attivitæ de cronista, naratô de pattrie memoie. De seguo o fu presente a-o convegno de Laodiçea, into quæ o Bardoin d'Edessa o fu descignao nœuvo re de Geruzalemme; sença dubbio o parteçipò a-e scoribande di Zeneixi e di atri croxæ contra e localitæ ocupæ da-i Sæxin. Inta primaveia do 1101 o se transfei co-a flotta a-o Zaffo pe razonze da pœu Geruzalemme, donde o giorno de Pasqua o l'ascistette a-o miaco di lummi inta cappella do S. Seporco. Succescivamente o seguì o Ghigermo Imbriægo inte l'asciddio e inta vittoioza conquista de Cezarea; e da questa çittæ o partì pe fâ ritorno in patria insemme co-o corpo de spediçion zeneize inte l'ottobre 1101.

U numme u vegne da unna banchinna de granito che l'è in ti giardinetti a rente u cumune de Ciavai, addossu a quella banchinna se ritruvavan di figgieu appasciunei de balun che l'han decisu de fa una squaddra neuva.

Bèleno o l' ea unna divinitæ celtica, identificou con l' Apollo di Greci e di Romani. O vegniva venerou in te l' Italia settentrionale e anche in Gallia e - foscia - in Britannia. E notizie che ne emmo vegnan da scrittoi do tardo periodo clascico ma anche da rinvegnimenti archeologici (iscriziuin) comme ad esempio quelli de Aquileia.

Vuè u l'è in cumüne ciütostu indüstrializô, u óspita paigi stabilimenti indüstriali e ditte. Parçialmente insc'ou sö térritóiu a se tröva inn-a çenträle termuelettrica, primma ENEL e òua Tirreno Power, pensä e realizä a-a fin d'i anni 60 e avviä fra u mazzu 1970 e u dixembre 1971. E sö due äte ciminaeae de 199 metri i sun caratteristiche d'a sc-cianä. Prospera a l'è l'ativitae purtuäle: paigi traghetti ch'i unìscian u cumüne a-a Corsega e a-a Sardegna, atraccan näve merci, porta-container e survatüttu paigie pétrulaeae, faxendu d'u portiu de Vuè u primmu portiu italiàn cun Trieste pe' u petroliu e i sö derivae. In Vuè u pärte ascì in impurtante öiudóttu pe' spedì i cumbustibili in t'a zóna de Milàn e in Germagna.
Soventi o l'è rafigurao co-in argagno, e essendo questo un strumento da mainaja, sant'Emo o l'è o protettô di mainæ, (ma fando o raxonamento a riozo, poriæ dâse ascì che essendo protetô di mainæ o vegniva rafigurao co-in argagno e perçò nascette a lezendia ch'o moì desbélào).

Açetao comunemente a so origine zeneize, se ritegne ch'o segge nasciuo inti primmi anni do XIV secolo, trasfeindose ancon zoeno in Portogallo, tra i conlaboatoî do Pessagno. Inte questo ambiente o mœuiò l'impreiza ch'a-o condusse a-e Canaie, aprœuvo a-a rotta che za into 1291 aveivan intrapreizo i fræ Vivadi, partii in çerchia de una via pe e Indie e mai ciu tornæ. Doppo de alloa l'è probabile che di atri ócidentæ aggian navegao longo e coste de l'Affrica ócidentâ, ma primma da spediçion do Maroxello e sorvettutto de quella succesciva de Angelin Corbiççi e Nichiozo da Recco (1341) di so viægi no l'è arestao arcuña testimoniança.

A decadença politica, militâ, morâ e religiosa ascì de l'Orde, a l'aiva reizo mœüo pe a secolarizzaçion, ch'a fu compia, sciu conseggio de Martin Lutê, da l'urtimo Gran meistro de l'Orde, o margravio Alberto de Brandeburgo, nevo do re de Polonia, eletto into 1511 e che into 1525, co-o trattao de Cracovia, o trasformò a Pruscia inte un ducato ereditaio, vassallo do regno de Polonia; into 1561 o so esempio fu seguio da-o cappo de l'Orde pe a Livonnia. O meistro de l'Orde pe i possedimenti tedeschi, arestao cattollico, o feççe mette o ducca Alberto a-o bando de l'impeo (1530), divegnindo o mæximo Gran meistro e feüdataio titolâ da Pruscia. Mentre questa, secolarizzâ, a s'inandiava a l'indipendença, l'Orde Tœütonnego o stabiliva a so sede a Mergentheim, organizzandose in 12 baiagi: Turingia, Aostria, Assia, Franconnia, Coblença, Arsaççia, Boçan, Utrecht, Alten-Biesen, Loræna, Sassonnia, Vestfalia, ritornando a l'attivitæ originaia uspiæa e rivendicando sempre i so driti inta Pruscia. Abolio into 1809 da Napolion, o se redusse a Utrecht (dove o divègne protestante, ma o mantègne o so carattere aristocratego) e in Aostria, dove into 1840 o vègne riformao da l'imperatô Ferdinando I, diventando un orde cavagiesco ecclexiastego nobiliâ, ch'o recedeiva pe l'ammiscion œutto groei de nobiltæ, religion cattollica, âto censo: a casa prinçipâ a l'ea a Boçan; l'Orde o l'aiva di compiti uspiæi, e o doveiva mantegnî sempre leste quarantequattro colonne de sanitæ militâ, comme l'Orde Marian co-o quæ o vègne fuso ciu tardi. Co-o 1919 l'Orde o no fu abolio, ma vègne sospeiza a so attivitæ e fun seræ e nommine e i inscriçioin.
A stüdia e proprietæ fondamentali da cellula batterica indagando a sö morfologia (fôrma) e fisiologia (funçionamentô), mettendo in lüxe e lezzi fondamentali da biologia batterica. E forme fondamentali di batteri son de trei tipi: rionda (cocchi), a bacchettô (batteri propriamente diti o bacilli),a spirale (vibriuin, se han unna sola cürvatüa; spirilli, se han ciü cürve che ghe dan un aspetto a elica). Ôltre che a forma, l'è importante e differense che i batteri han in to moddo de associase fra de lô, che a sö votta a l'è ligä a a mainea de riprodüise: coscì se distingue fra i cocchi quelli isolæ, poi i diplococchi (attacchæ a grüppi de dui), e sarcine (quattro o öttô batteri assemme con dispozision cübica), i streptocococchi (riunî a cadenna), i stafilococchi (ammüggiæ a rappô) . Fra i bacilli a dispozision a pö esse isolä oppüre a dui pe votta (diplobatteri), in cadenna (streptobatteri), a dui a dui missi a angolô, paralellamente comme a formä unna ringhea, o ancun a müggietti de spilli. Queste dispozisioin son costanti pe e varie specie. E dimenscioin da cellula batterica pöen annä da 0,15 a 30 micron.

Fiume o Sciumme (in croato Rijeka, in unghereize Fiume, in sloven Reka; 144.043 ab. int'o 2001) a l'è inn-a çittæ da Croaçia scituà in-scio Mâ Adriatego. Sede universcitaia e arçivescovî, a l'è a terça çittæ do paize do quæ a l'è o porto prinçipâ.

A lengua Chamorro a l'è 'na lengua do gruppo lengoistego Malayo Polinesiàn, a l'è a lengua ûffiçiâ de l'isoa de Guam e de Isoe Marianne du Nord.

Ö comün d'Aresso o l'è scituóu äa confluença de træ dëe quattro valle che fùrman ä sö provinsa. Direttamente a Nord da çittæ ha iniçio ö Casentin, ch'a l'è ä valle percörsa da ö primmo træto de l'Arno; a Nord-Ovest se trœva ö Valdarno Superiô, sempre percörso da l'Arno int'o træto che scorre fra Aresso e Firense; a Sud se trœva ä Val de Ciann-a, cianüa ricavâ däa bonìfica de prëesistenti palüdi, ö cui ciù importante corso d'ægua ö l'è ö canâ meistro da Ciänn-a.

Con 'na popolassion de ciû de 820.900 abitanti e 1.605.000 personn-e inte l'area ûrbann-a de Marseille-Aix-en-Provence, a l'è a segonda çittæ da naçion.

A tecnologia da stampa a l'ha registrao da-a meitæ di anni 1970 un’evoluçion profonda. A-a compoxiçion tipografica in ciongio s'è sostituio e fotocompoxitrixe con generaçion do carattere, pe via de matrixe segge ottiche segge elettroniche. O carattere da matrixe o ven proiettao in sce-a peliccola, o pœu êse ingrandio, redúto, inclinao, e o tutto o vegne comandao da di appoxiti programmi che contegnan, otr'a-o testo da riprodue, tutti i coddexi pe una coretta compoxiçion. Inta fotoriproduçion, a-o procedimento con de macchine fotografiche e filtri pe separâ i 4 coî de stampa s'è sostituio i seleçionatoî elettroneghi (scanner), che lezan punto pe punto l’originâ a coî, ne corezan, con di opportun comandi, i difetti, ezegoiscian ingrandimenti, reduçioin e coreçioin ascì circoscrite a una sola tonalitæ de cô.

Rettili o l'è o nomme ligure da classe Reptilia, in ta clascificaçion tascionomega o nomme latin o l'è doeuviao. In ta conversaçion o nomme ligure o l'è sempre doeuviao.
L'economîa de Dûsseldorf a l'é unn-a de ciù fòrti da Germania con vàrie indùstrie arente a-a çitæ, o tèrso ariopòrto da Germania e un "pölo fieristico" con 25 fêe òrganizæ ògni anno. A l'é ascì a sêde de tante banche inportanti.

L' Allgemeine Elektricitäts Gesellschaft con sede a Berlin fra 1894 e 1895 a l' acquizisce o controllo da Società di Ferrovie Elettriche e Funicolari e da Società dei Tramways Orientali. Sempre in to 1895 l' AEG a costituisce e OEG (Officine Elettriche Genovesi) che ghe permettían o monopolio dell' energia elettrica neçessaia. O 10 settembre do meximo anno 1895 a ditta tedesca a fonda a Società Anonima Unione Italiana Tramways Elettrici o ciü brevemente UITE. Poco doppo a UITE a rilevava anche a Compagnia Generale Francese dei Tramways. Se rendeiva neçessaio elettrificä e linee da Compagnia Francese (che a l' aveiva solo trasion a cavalli) e adeguane o scartamento ai 1000 mm adottæ dae atre due Soçietæ. L' ünificasion da rete tranviara zeneize a l' ea unna realtæ sostansiale, che a saieiva diventiä uffiçiale in to 1901 quande tütto o servisio o saieiva stæto eserçitou sotta o nomme da sola UITE.

San Grigœu Magno a-a fin do sec. VI, scrivendo a-o vescovo Bacauda de Formia, o l'attesta che o corpo do santo o l'ea conservao inte quella gexa: "Formianæ ecclesiæ in qua corpus beati Herasmi martyris requiescit". O mæximo pontefixe o ricorda doi monestê dedicæ a-o l'Emo: un a Nappoli e l'âtro scito "in latere montis Pepperi" presso Cumma. Romma ascì a l'aiva un monestê dedicao a-o santo in sciô Cellio, into quæ fu educao da zoeno o pappa Adeadato (m. 619) che da pœu, da ponteffexo, o l'ampliò e o l'inricchì di ben e privilegi. Di âtri monestê intitolæ a Emo ean presso Formia (dîto ascì de Castellon) e presso Itri "in valle Itriana".

“Vocabulary Renewal Trends in the Modern Celtic Languages.” Origins and Revivals: Proceedings of the First Australian Conference of Celtic Studies, pp. 69-90.

Mo: A che zœugo zughemmo noî, sciô lustrissimo? Trei bœuttalà? ciù tosto de badda. Semmo lontan da cammin. E o berlendon ch'ei dæto sciù o mostasso a mæ cameadda non v'ha da costâ ninte? vussignoria ghe mette ancora quarche cosa, e i dinari d'un'ammoa.

Séstri Levànte a l'é separâ da-o vexìn pàize de Riva Trigoso pe mêzo do Cappo de Pónta Manæa, ch'o l'é 'n beliscimo pónto panorâmico p'amiâ a çitæ e o mâ. O céntro stòrego o se atrêuva vexìn a-e dôe bâie, méntre a parte ciù modèrna a se svilupa inta ciann-a.

Grandiscima l'influença do so pensceo e do so mecenatismo in sce l'arte do tempo, da-i originaliscimi castelli, a-a statuaia, a-a sfragistega, a-e monæe, a l'inlustraçion di codexi.

Da-o momento che o so martœuio o saiæ conscistio into tiâghe fœua e béle da-a pança ingugendole a-o fuzo de 'n argàgno, sant'Emo o l'è invocao pe proteçion contra e maotie de l'intestin.

Tuttavia into 1627 e Çento damme s'attrovon inte de grave difficortæ: a decixon do governo spagnollo de sospende i pagamenti de rendie di reggi proventi a Nappoli e in Siçilia spettanti a-i foestê a sponciò tante damme a no tegnî ciu fe' a-i proppri impegni finançiai verso a congregaçion, che ciancianin a se desfe'.
A Juventus Football Club S.p.A., conosciüa ascì comme Juventus o, ciù semplicemente, Juve, a l'è inn-a soçietæ de ballon italiann-a con sede a Torin. Con 34 scudetti e 11 Coppe Italia a l'è a squaddra ciù vinçente d'Italia.

O nomme Honduras o vêu dî literalmenti "profonditæ". O se dixe che Cristoforo Colombo, into sêu viaggio attraverzo a costa nord-òvest de 'sto Pàize, o l'ha dïto "Grassie a Dio che sæmmo sciortii de 'ste profonditæ", dòpo che e sêu nâvi aggen stæto vexinn-e a-o naofraggio.

A l'oppoxizion, l'asteroide o pâ fermâse, ma, a differenza de quante se verifica normalmente pe un corpo in conzonzion eliocentrica co-a Tæra, o so moto apparente o no vegne mai retrogrado. A-o momento da so scoverta, Eros o l'ea l'unico oggetto esterno a-a Tæra a exibî tâ comportamento, in seguito manifestao anche da di atri asteroidi near-Earth. O so periodo scinodico de 845 giorni terrestri o l'é un di ciu longhi tra quelli possedui da-i corpi do scistema solâ.

A primma testimoniança documentâ d'o vescillo co-a croxe de San Zorzo a l'é d'o 1063, int'a cronaca d'a conquista d'a Seçilia d'i Normanni contra i Saraxin, scrita da-o Gofrè Maatæra , mentre o primmo a dîne che a croxe de San Zorzo a l'é rossa in campo gianco o l'é torna o Giacomo da Vaze, verso o 1275, sempre inta vitta de San Zorzo, d'a so "Lezendia Aoria": "A l'assedio de Gerusalemme, da-o momento che [i Crestien] no s'incallavan a montâ e scae pe via d'a rescistença d'i Saraxin, San Zorzo o l'apparse in arme gianche e croxe rossa faxendo segno de seguilo segui e de piggiâ a çittæ."

Davide Vacca ò Vaccâ (Zena 1518 – agosto 1607) o l'è stæto o 76° duxe da Repubbrica de Zena, da-o 14 novembre 1587 a-o 14 novembre 1589, o trentuneximo co-a càrega biennâ.

Into lenguaggio scientifico odierno, a ciù picin-a partiçella de un elemento ch'a l'aresta inalteraa in ogni passaggio o reaçion chimica. Saieiva a dî che l’atomo o l'è chimicamente inalterabile, indivixibile e indestruttibile, mentre o poeu subî de transformaçioin fixiche, comme dixintegraçion, transformaçion inte di atri atomi, eccitaçion, fiscion ecc.

Wolfgang Amadeus Mozart (Salzburg, 27 Zenâ 1756 – Vienna, 5 Dexembre 1791), nomme de batteximo: Johannes Chrysostomus Wolfgangus Theophilus Mozart, o l'è stæto 'n composcitô oustrìaco a chi a l'è universalmente riconosciûa a creaçiôn de êuvie mûxicâli de straordinario valô artistego.

Ô testacrôxe ô côllega ô stelô dô stantüffô aô pë de biella, côstrinzendô quest’ürtimô a mesciase segundô un moto rettilineô. Pe ottegnï questô effettô, ô testacroce ô l' è forniô di pattini che scôren in sce apposite guidde dell’incastellatüa, obbligandô quindi l’öggiô de biella a unna traiettoia prefissä lungô l’asciâ dô cilindrô, scaregandô coscì ô stantüffô dä cômpônente normale da forsa che se genera dall’accoppiamentô. L’ütilizzo dô testacrôxe o l' è particolarmente indispensabile quando ô stantüffô ô l'ha unna lunghezza limitä, che a fôrnieiva perciò unna insufficiente superfiçie de guidda. I pattini dô testacrôxe pöen esse côn o sensa rivestimentô antifresciôn, e scôren in sce guidde che pöen esse cianne, a V o cilindriche.
A foxe do Riachuelo a l'è ûn d'i sciti ciû vixitæ da-i tûristi, pe-a connesciôn co-a stoja e a mitologia d'o tango. A Vuelta de Rocha, dove o Riachuelo o fa 'na larga cûrva, o l'è ûn d'i pòsti ciû tipichi, comme o Caminito, 'n carôggio immortalòu da-o tango d'o mæximo nomme. De lì se pêu attrovâ pittûe, souvenirs, e produti artexanæ. Tûtte e doméneghe gh'è de côbbie de tango che dansan inscie stradde de prïa.

A fabbricaçion do papê a segue un processo continno realizzao pe mezo de macchine (ciammæ appunto macchine continnoe ) distinte in macchine continue "in cian" e "in tondo". Inte macchine continue in cian, a sospenscion da mateia primma a ven versâ in strato sottî, de spessô uniforme, in sce una teia metallica sença fin ch'a-a libera da l'ægoa pe schiœuia e pe aspiaçion e a-a cede, redúta a una banda umida continnoa, a un feltro ch'o-a porta a passâ fra despægie cobbie de cilindri pressadoî e esciccatoî i quæ elimminan l’ægoa da-o fœuggio, i primmi pe spremitua e i âtri mediante o calô da superfiçie; a-a fin o fœuggio o ven ingugeito a de gren bobiñe. A largheçça e a veloçitæ de macchine continnoe son anæte sempre aomentando: e primme gh'aivan a largheçça de circa 1 m e favan pochi metri de banda a-o menúto. E macchine moderne pœuan arrivâ a 10 m de largheçça e a veloçitæ de produçion de circa 1500 m/min, co-ina produçion diaia ch'a pœu êse de l'orde de de çentanæa de tonnei. A macchina in tondo a difeisce da quella ciaña inta formaçion iniçiâ do fœuggio: de fæto a pasta a l'è prelevâ da un cilindro coverto de teia metallica o quæ o gia pe meitæ immerso inta tiña, da-a quæ o soleva un sœu de pasta, aderente a-a so superfiççie, che da pœu o ven destaccao e transfeio in sce di feltri compindo un percorso anallogo a quello ch'o fa inte l'âtra macchina. O scistema, za dœuviao pe a produçion de di tipi ben fin de papê e con di boin effetti de filigraña, ancœu o l'è dœuviao sorvetutto pe a fabbricaçion di cartoin. Pe çerti uxi o papê o l'è dœuviao comm'o sciorte da-a macchina continnoa (prez., pe tanti papê da imballaggio), ma in genere o papê o l'ha da subî un ò ciu trattamenti supplementæ (allestimento): lucidatua, satinatua, teiatua, gofratua, rigatua, taggio inte di formati stabilii.

O se zêuga con 'n masso de 40 carte c'o comprende: asso, 2, 3, 4, 5, 6, 7, fante, donna oppûre cavallo, rè; e quæ piggian di valoî da l'ûn ao dëxe, inte l'ordine speçificòu. Tradissionalmenti se dêuvian carte do masso françeise (chêu, quaddri, sciö, picche), e ciû popolâri inta zona de diffûxon de 'sto zêugo.

Int'o 1303 o l'ha incontrou a miscion di ambasciatoi Tartari. Int'o 1306 o l'ha incontrou di ambasciatoi de l'Etiopia, Regno do negus Wedem Arad; foscia o l'ha inandiou a lezenda do Regno do Præve Zane in Africa.
Inta segonda meitæ de l'Euttoçento s'iniçia un periodo de prosperitæ ch'o finià çent'anni ciù târdi, caratterizzòu da-i fòrti investimenti in educassion e into svilùppo de l'agricoltûa e da produssion de carne e gran pe o mercòu ouropeo, un fattô ch'o l'attivià l'immigrassion ouropea, prinçipalmente italiann-a e spagnòlla, oumentandoghe a popolassion de vari milioìn. L'Argentinn-a a l'êa conosciûa in quelli tempi comme "el granero del mundo" (o granâ do mondo).

Vari indizi indican che Eros o segge o frammento de un corpo preexistente. L'é inoltre improbabile ch'o posse esise formao in proscimitæ de l'attuâ orbita, inta popolazion di near-Earth object (NEO) - instabile pe di periodi de tempo supeioî a-i dexe mioin d'anni, ma, in accordio a-i modelli de formazion do scistema solâ, o poriæ esise formao inta porzion interna da fascia prinçipâ, dominâ da di asteroidi de tipo S, di quæ o condividde a compoxizion. Eros o poriæ avei abbandonao a fascia prinçipâ circa 16 mioin d'anni fa. Di astronomi italien ritegnan inoltre d'avei identificao - da di studdi de dinamica orbitâ e analixi spettroscopiche - inta famiggia Maria i atri frammenti do corpo progenitô de Eros.

Ma, in te quello periodo, un bello gondon, in to senso bon, o l'é stæto anche o Capitan Bavastro. Nasciùo in scia spiägia de San Pê d’Ænn-a e subito lavòu da-a seu mamà in te l'æqua do mâ, o l'é stæto quello ch'o l'é riescïo a piggiâ in gïo e nave ingleixi do Blocco co 'na vegia galëa ciammä "Prima". O Bavastro o l'ha affondòu a nave ch'a bombardava Zena. Alloa trenta ätre nave ingleixi se son misse a combatte contra de lë e doppo un terribile scontro o Capitannio o s'é sarvòu cacciandose in mâ e vegnindo a neuo verso tæra. Da quella neutte i Ingleixi han smisso de bombardâ Zena.

Figgio de l'imperatô Enrico VI de Hohenstaufen e de Constança d'Atavilla, o fu posto, doppo a morte do poæ e, doppo, da moæ, into 1198, segondo e dispoxiçioin testamentaie de quest'urtima, sotto a tutella de pappa Innoçençio III. Incoronao re de Seçilia za verso a fin de mazzo do 1198, o se trovò in boeia di feüdatai todeschi e normanni che se contendeivan l'influença politica in sce-o regno. Solo into 1206 Innoçençio III o poe' fâse consegnâ Fredrigo che, proclamao maggiorenne, o s'unì in matrimonio into 1209 con Constança d'Aragon. Mentre daprimma l'ea intençion do pappa de impedî in ogni moddo l'union da coroña imperiâ a quella reâ de Seçilia in sce-o cappo de Federigo, e preteize de Otton de Brunswick in sce-o regno normanno, una votta deventao imperatô co l'appoggio do pappa, determinon a scominiga contro quest'urtimo, e l'invio a-i prinçipi de Germania de procede a l'eleçion de un nœuvo sovran. Coscì Federigo, andæto in Germania, o poe' ese elezuo re into 1212 a Francoforte, ma solo doppo a battaggia de Bouvines (1214), inta quæ Otton o fu batuo da Feipo Aogusto de França, so alliao, o l'ariescì a diventâ l'incontrastao padron da coroña germanica.
Sciben ch'into 1346 l'Orde o goaagnesse l'Estonia e into 1404 Visby co-o Gotland, l'irreddenîse progrescivo do governo di Cavagei, e a difficortæ pe un orde cavagiesco de adattâse davei a-a nœuva arte militâ preparavan quella decadença ch'a se manifestò ciæamente quande o sovran de Lituania, o prinçipe Jagellon o se convertì a-o crestianeximo, costrenzendo o so poppolo a anâghe a prœuvo (1386), e o levò coscì a l'Orde o so compito, a mæxima raxon d'êse. o Jagellon o s'imparentò co-a casa regnante de Polonia, consolidando coscì l'alliança di doi stati slavi. Pe reagî a-e continnoe manifestaçioin de ostilitæ di Slavi, e pe tiâ torna sciu o proppio prestiggio, l'Orde o delibió una gran spediçion militâ, terminâ co-a terribile sconfita de Tannenberg (15 luggio 1410). A primma paxe de Thorn (1411) concluza da-a Polonia pe avei man libera co l'Ungaia, a l'aveiva reizo a l'Orde squæxi tutti i so dominni: ma o so governo o fu sempre pezo, e finarmente çittæ e nobiltæ s'unin into Preussischer Bund e deciaron a propria indipendença da l'Orde, invitando a pigiâ a sovranitæ in Pruscia o re de Polonia, a-o quæ prestò omaggio sciña di cavagei (1454). A guæra de l'Orde contra a Polonia ch'a ne seguì e ch'a diò pe 13 anni, a l'ebbe, votta comm'a l'ea ascì contra o Preussischer Bund, carattere de guæra civî, e a terminò co-a segonda paxe de Thorn, a coscì díta "paxe perpettoa" (1466), ch'a lasciò a l'Orde solo che a Pruscia Orientâ, e comme feüdo polacco.

A Repubbrica Socialista Sovietica da Moldavvia, nomme offiçiâ in russo Република Советикэ Сочиалистэ Молдовеняскэ - Молда́вская Сове́тская Соц иалисти́ческая Респу́блика, a l'è stæta unn-a de ‎‎chinze repubbriche da o 1940 a o 1991 de l'Union de Repubbriche Soçialiste Sovietiche. A so capitâ a l'ea Kišinëv.

Inte 'sta çittæ a l'è stæta diciarâa l'indipendensa de l'Argentinn-a o 9 de Lûggio de 1816, inte 'na ca' coloniâle c'a l'è monûmento storico naçionâ e rappresenta anche 'n attrattivo tûristego.

O scavo da Galleria de Certosa. Iniziä o 1° zügno 1905, o 23 mazzo 1908 circola o primmo tranvai. Attualmente a galleria a l' è utilizzä dä metropolitanna.

In te personne svegnüe, a lengua a pö cazze in ta faringe, ostruindo e vie aeree. Pe dis-ostruî e vie aeree l' è neçessaio iperestende a testa: con o pasiente steiso, a faccia in sciü, sollevä o mento. (In pratica se fa fä ä testa o movimento che faieva unna personna in pë pe ammiä e stelle).

San Zorzo (c 23 Arvî 303), martire crestian, o fu, segondo a tradiçion, un sordatto roman originaio d'a Palestiña, membro d'a guardia de l'impiatô Diocleçian. O l'é un d'i santi ciu veneræ d'a gexa Crestiaña Catollica, Anglicaña e Ortodossa. Famoso pe-a lezendia de San Zorzo e o serpente o l'é ascì un d'i Quatorze Santi Aoxiliatoî e un d'i ciu importanti santi-guerê. Se festezza o 23 d'arvî.
Into 10° sec., sempre in Ciña, ebbe començo a stampa a caratteri mobili, primma in legno e da pœu in tæracœutta. In Œüropa se deve a-o tedesco Johann Gutenberg (1397-1468) l’ideaçion do procedimento de stampa tipografica a caratteri mobili, con fuxon di caratteri in liga e stampa in sce di torci a leva. Co-a nascita da tipografia feççan a so appaiçion e macchine da stampa ascì. A macchina de Gutenberg, amegioâ inti so particolæ e costruia intregamente in legno, a fu d'uzo constante fin a-o 1783, quand'a fu munia de un’incastellatua de færo e de un cian de rammo (F.-A. Didot e R. Brichet). Into 1807 fu construto in Inghiltæra da A. Stanhope a macchina da stampa completamente metallica, co-a quæ fu poscibile raddoggiâ a produçion giornalea. O tedesco A. Koenig o fissò i critei fondamentæ a-i quæ s'inspia a macchina ciano-cilindrica (1816); e ciu importante innovaçioin fun a stampa mediante cilindro de prescion e, poco doppo, l’introduçion di ròlli d’inciostraçion. O scistema tipografico o s'affermò rapidamente, favoiio ascì da l'invençion de macchine compoxitrixe: o primmo modello de linotype o fu realizzao da G. Merghenthaler into 1886; a macchina monotype a fu creâ da l'american T. Lanston int'o mæximo periodo, ma a commençò a êse praticamente dœuviâ soltanto a-o prinçippio do 20° secolo.

Romano Magnaldi, numme de battaggia Sandokan (Sann-a, 3 Zenâ 1928 - Montaldo, 28 Arvî 1596), o l'è stæto 'n partigian da rescistença italiaña.

Vuè a se tröva insc'a-a Stradda Pruvinciäle n°1 Aurelia (da sempre Stradda Statäle n°1). A se pö razzunze ascì da l'autustradda A10 sciurtindu au vexin casellu de Sann-a

A Neuva Caledonia (Nouvelle-Calédonie) a l'ea un teritöio d'oltremâ da-o 1946 a-o 1999, ancheu a g'ha unn-a condiçion particolâ e a sajâ coscì fin a-o referendum, che se fajâ tra o 2014 e o 2019, quande i sö abitanti porian votâ pe l'indipendença ò pe divegnî unn-a communitæ d'oltremâ

L'Isoa de Çipro a l'è un'isoa do Mâ Mediterraneo de levante, a tersa pe grandessa, appreuvo a a Siçilia e a Sardegna, scitoâ a sud da penisoa de l'Anatolia; geograficamente a l'è parte de l'Asia, ma politicamente a g'ha di forti legammi co l'Euròpa.
Into novembre 1572, o Brahe o l'osservò una stella ben luminosa ch'a l'ea improvvisamente apparsa inta costellaçion de Cassiopea. Percose se ritegniva fin da l'antighitæ che o mondo de stelle fisse o foise eterno e immutabile, di osservatoî sostègnan che o fenommeno o l'ea dovúo a quarcosa inte l'atmosfea terestre. Brahe comunque, o l'osservò che a parallasse a no cangiava de nœutte in nœutte, suggerindo che l'oggetto o foise ben distante. Brahe o l'argomentò che un oggetto vexin aviæ dovúo cangiâ a so poxiçion relativamente a-o sfondo. O pubbricò un piccolo libbro, De Stella Nova (1573), coniando o termine nova pe una "nœuva" stella (ancœu semmo che quella stella a l'ea una supernova). Questa scoverta a fu decixiva inta so scelta de l'astronomia comme profescion. L'osservaçion de comete do 1577 e do 1585 desse conferma a Brahe de so ipotexi circa a confutaçion de l'immutabilitæ de sfee çeleste segondo a teoria de Aristotele universalmente aççettâ scin a alloa. E comete no poeivan appartegnî a-a sfea sublunâ e, mesciando inte regioin eteree, confermavan che i pianeti no foisan infisci inte sfee solide.

In to 1873 cominça o servisio di omnibus da Società Ligure dei Trasporti, mentre i primmi tranvai - alloa ancun a cavalli - çircolen a partï dao 10 marso 1878 e appartegnen ä Compagnia Generale Francese dei Tramways. Questa Compagnia a costruìsce a sö rete in t'a zona de Ponente e in t'a valle do Ponçeivia. Çinque anni doppo (1883) a Compagnia Francese a rileva o servisio da Società Ligure. Successivamente, atre due soçietæ costruiscen linee de tranvai a Zena: a Società di Ferrovie Elettriche e Funicolari, che a l' eserçita e linee da zona do çentro da çittæ e da valle do Bezagno collegä attraverso via Montaldo, e a Società Anonima dei Tramways Orientali, attiva a Levante e in t'a bassa valle do Bezagno. O 14 mazzo do 1890 a Società di Ferrovie Elettriche e Funicolari a l' inaugura a linea Corvetto - Ciassa Manin che a l' è, doppo a Firense-Fiesole, a segunda linea de tranvai elettrico in Italia, no consciderando a linea de Romma in sce a Via Flaminia che a l' ha avüo carattere sperimentale e a no l' ha effettuou regolare servisio. A Società Anonima dei Tramways Orientali a cominça a fä çircolä i sö tranvai o 26 lüggio 1897 fra Ciassa Raibetta e Stagien.

Steva Lomellin (Zena, 1683 – 1753) o l'è stæto o 161° duxe da Repubbrica de Zena da-o 28 março 1752 a-o 7 zugno 1752, o çentosezzeximo co-a carrega biennâ.

Louis Hector Berlioz (11 Dexembre 1803 – 8 Mârso 1869), o l'è stæto 'n muxicista e composcitô franseise, figûa importante into svilûppo do romantiçiximo.

L'òrzio o l'è o nomme comun pe dî a cianta de Hordeum vulgare e e seue cariossidi. O l'è unn-a cianta annua cortivâ in Euròpa e America prinçipalmente; e ciù gren produttrixe son a Ruscia, o Canada e a Germania.

I rescidenti da Bocca e anche i tifôxi d'a sêu squaddra de ballon (o famôso Club Atlético Boca Juniors, vëgnan ciammæ ancôn "Xeneizes", paròlla c'a l'è 'na corrussion d'o gentilìssio "zeneize", testimôniansa de l'influensa lìgûre inta çittæ de Bonesaire.
Otr'a 25 melodrammi, açioin tiatræ e cantæ, arcuñe de quæ prexeive, e a-i belliscimi Lieder e baladde, devimo a-a feconditæ do genio haydnian 13 messe (celebre a Nelson-Messe e a Theresien-Messe), 3 otoi, 104 scinfonie (celebre quelle do gruppo coscì díto "françeize" e i urtime, dîte "londineixi"), 12 ouvertures, circa 50 tra conçerti solisteghi e scinfonie conçertante, divertimenti, 77 quartetti pe ærchi (ciu quello desonto da l'ótóio Die sieben Worte des Erlösers am Kreuze), 15 trii pe ærchi e scioei, 38 trii con pianoforte, 30 pe ærchi, 4 sunate pe pianoforte con violin d'accompagnamento e 52 pe çimbalo (da pœu pianoforte) solo. Fra i œuvie tiatræ emerze "O speçiâ" (libretto de Carlo Goldoni, 1768), "O mondo da luña" (libretto de C. Goldoin, 1777), "A fedeltæ premiâ" (libretto de G. B. Lorenzi, 1780), "L'infedeltæ delusa" ("burletta", 1783), "L'isoa disabitâ" (libretto de P. Metastaxio, 1799). Famoxi son i doi za çitæ otoi Die Schöpfung ("A creaçion", 1798) e Die Jahreszeiten ("E stagioin", 1801). E prinçipæ scinfonie son soventi aregordæ con un nommiagio, vosciuo pe o ciu da-i editoî de Haydn, comme "Scinfonia da pendola", "di addii", "do rollo do timpano", "di figgiœu", "O meistro de scœua", "A sorpreisa", "L'orso".

Stassan l'è in comûne italiàn c'u g'à 2.405 abitanti in ta Pruvinsa id Lisandria, in Piemónte. Ei paìze u s' trêuva arainte ai puntu dande che ei fiûme Burbaja u finisa in tu Scrivia.ai pé dei Munte Spinetu (468 m), e lì in çima u gh' è u santuaiu omónimu, a mêza strò fra Lisandria e Zena.

Gëxù o Gexo da Nazaret, dito Cristo, o l'è o personaggio prinçipâ d'o Crestianeximo, conscideròu da-i crestien comme figgio de Dio, e ûnn-a de personn-e che ciû influensa han avûo int'a çivilizzassiôn oçidentâ.

Into 1168 o seguì o barba Shīrkūh inviao da Nūr a-o-Dīn ibn Zankī (Norandin) in Egitto: chì l'ea sciuppao una grave crixi sotta i Imam da quæ aveiva approfittao o re croxao o quæ, o l'aveiva occupao di territoî egizien. L'Imam/califfo a-o-Adid o nominò Saladin vizir (una sciorte de primmo ministro), ma into 1171 o Saladin o depose o mæximo califfo, ponendo fin a-a dinastia sciita ch'a l'aveiva regnao da-o X secolo. L'Egitto o divegne coscì sunnita . Saladin ne divegne o surtan e o l'inandiò una dinastia che, da-o nomme de so poæ, a pigiò o nomme de ayyubide.

Düsseldorf a l'êa diventâ ofiçialmente çitæ za into 1288. O sò nomme o vêu dî c'o l'êa un pàize fondòu arénte a-o sciùmme Düssel. Dòppo l'òcupaçión françéize e o congrèsso de Vienna a çitæ a l'êa diventâ parte do régno de Prùssia into 1815.

I resurtæ fun inçerti: de votte arestò van ogni sforço pe guaagnâ l'ostinaçion di eretichi, de votte se verificò numerose converscioin, che reizan ciu violenta a reaçion di catari.

Quelli dissan: "Messê, voî ei fæto a lezze e i nostri figgi aoa en morti, ma voi vorriesci fâ o contraio. Che se ghe mande vostra figgia, donca abbruxiemo voî e a vostra ca'"

A sciensa politica a l'é 'na scensa sociale ch'a studia fenomeni politici. Termine deuviòu solitamente a o plurale, comme pe a facoltæ universitaia de sciense politiche .